VENDIM
Nr. 5, datë 9.1.2025

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “NDËRTIM MURI RRETHUES PËR GODINËN E RE TË SPAK-ut”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Ndërtim muri rrethues për godinën e re të SPAK-ut”.
2. Shpronësimi bëhet në favor të Prokurorisë së Posaçme kundër Korrupsionit dhe Krimit të Organizuar.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “truall”, me një vlerë të përgjithshme prej 650 698.80 (gjashtëqind e pesëdhjetë mijë e gjashtëqind e nëntëdhjetë e tetë pikë tetëdhjetë) lekësh.
4. Vlera e përgjithshme e shpronësimit, prej 650 698.80 (gjashtëqind e pesëdhjetë mijë e gjashtëqind e nëntëdhjetë e tetë pikë tetëdhjetë) lekësh, përballohet nga Prokuroria e Posaçme kundër Korrupsionit dhe Krimit të Organizuar.
5. Vlera e shpenzimeve procedurale, në masën 70 000 (shtatëdhjetë mijë) lekë, përballohet nga Prokuroria e Posaçme kundër Korrupsionit dhe Krimit të Organizuar.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Prokurorisë së Posaçme kundër Korrupsionit dhe Krimit të Organizuar.
8. Prokuroria e Posaçme kundër Korrupsionit dhe Krimit të Organizuar kryen procedurat për likuidimin e pronarëve të shpronësuar, sipas përcaktimeve të bëra në këtë vendim. 
9. Afati i fillimit dhe i përfundimit të punimeve është në përputhje me afatet e parashikuara nga Prokuroria e Posaçme kundër Korrupsionit dhe Krimit të Organizuar.
10. Agjencia Shtetërore e Kadastrës, Drejtoria Vendore Tirana Veri, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë në favor shtetit, në përgjegjësi administrimi të Ministrisë së Drejtësisë për Prokurorinë së Posaçme kundër Korrupsionit dhe Krimit të Organizuar për pasuritë e shpronësuara, sipas këtij vendimi. 
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistron aktin e kalimit të pronësisë në favor shtetit, në përgjegjësi administrimi të Ministrisë së Drejtësisë për Prokurorinë së Posaçme kundër Korrupsionit dhe Krimit të Organizuar për pasuritë e shpronësuara, sipas këtij vendimi. 
12. Ngarkohen Ministria e Infrastrukturës dhe Energjisë, Ministria e Drejtësisë, Prokuroria e Posaçme kundër Korrupsionit dhe Krimit të Organizuar, Agjencia Shtetërore e Kadastrës, Drejtoria Vendore Tirana Veri, dhe Agjencia Shtetërore për Shpronësimin për zbatimin e këtij vendimi.
 Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

	TË DHËNAT KADASTRALE (SIPAS KARTELËS SË PASURISË)
	TË DHËNAT PËR SHPRONËSIM
	SHËNIME
(Kufizime hipotekare, barrë mbi pasurinë etj.)

	Emri
	Atësia
	Mbiemri
	Qyteti
	Z. kadastrale
	Nr. i pasurisë
	Lloji i pasurisë
	Sipërfaqja totale
	Truall
(m2)
	Ndërtesë (m2)
	Volumi
	Faqe
	Sipërfaqja (m2)
	Çmimi (lekë/m2)
	Vlera (lekë)
	
	

	1
	ATEA
	FEJZI
	MALAJ
	TIRANË
	8330
	8/436
	TRUALL
	111
	111
	0
	36
	142
	6.80
	34,068.00
	231,662.40
	231,662.40
	Shënim. Seksioni D
“Urdhër/vendim për vendosje sekuestro konservative”, me nr. regjistrimi 20116, datë 28.8.2022, afat 99 vijet. Zyra e Përmbarimit Privat “ASTREA”.

	2
	REZARTA
	AZMI
	TELA
	TIRANË
	8330
	8/469
	TRUALL
	151
	151
	0
	49
	246
	12.30
	34,068.00
	419,036.40
	419,036.40
	

	VLERA TOTALE
	650,698.80
	650,698.80
	



